Публикувана на 08 Ноември 2017, Сряда, 10:16
Най-модерната молекулярно-генетична лаборатория заработи във верига болници "Медлайн-Централ Хоспитал". По своите технологични възможности тя е единствена в Пловдив и областта и гарантира най-високо качество на изследванията, съобщи д-р Ася Кънева, началник на отделението.
Звеното разполага с последно поколение апаратура "Rotor Gene Q" за диагностични анализи на хепатити В и С, както и на хепатит Е, а също и на полово предавани заболявания - хламидии, ХИВ, НРV (човешки папилома вирус).
С нея се откриват още херпесни инфекции, цитомегаловирус, мононуклеоза. С възможността да се изследват над 10 онкологични маркера при болни с карцином на белия дроб, кожата, дебелото черво, мозъчни тумори и онкохематологични заболявания лабораторията се превръща в основен играч в персонализираната медицина в Пловдив и региона. Напълно автоматизираната подготовка на пробите намалява вероятността от човешка грешка и създава условия за бързо и качествено изработване на резултатите.
Повече информация пациентите могат да получат на тел: 032/656-600 от д-р Ася Кънева, началник на Клинична лаборатория във верига болници "Медлайн - Централ Хоспитал" в Пловдив, ул. "Филип Макеноднски" 37.